open-index/open-wikipedia-markdown huggingface dataset:
Punapäälepinkäinen

**Punapäälepinkäinen** (*Lanius senator*) on lepinkäisten sukuun kuuluva varpuslintu. Lajin pesimäalue alkaa Keski-Euroopasta ja jatkuu Välimeren rannikoiden maihin ja Lähi-itään. Pohjoismaissa se on harvinainen harhailija.

## Koko ja ulkonäkö
Koiraan tunnistaa hyvin punaruskeasta päälaesta ja niskasta. Tumma kasvonaamari ulottuu otsaan saakka. Selkäpuoli on musta lukuun ottamatta valkeita hartialaikkuja. Yläperä on valkoinen ja nokka tukeva. Linnun pituus on 18–20 cm ja paino 35–45 g.

## Elinympäristö
Punapäälepinkäinen viihtyy kuivahkoilla, avoimilla ja pensaikkoisilla alueilla, esimerkiksi hedelmätarhoissa. Elintavoiltaan laji on piilotteleva ja pitäytyy elinpiirissään lehvästön suojassa. Lajilla on silmukkamuutto, toisin sanoen kevätmuutto ja syysmuutto kulkevat eri reittejä.

## Lisääntyminen
Naaras hautoo 5–6 munaa parin viikon verran. Poikaset varttuvat lentokykyisiksi seuraavan kolmen viikon kuluessa.

Punapäälepinkäinen varoittelee karkeasti ”dsä-dsä” tai laulaa sointuvaa säettään toistellen 2–3 kertaa. Se osaa myös matkia muita laulajia.

## Ravinto
Punapäälepinkäinen on muiden lepinkäisten tapaan pensaikkomaiden lintu, joka saalistaa isoja hyönteisiä ja muita pikkueläimiä. 

## Lähteet
Nuolijuuri

**Nuolijuuri** eli **arrowjuuri** (*Maranta arundinacea*) on monivuotinen Keski- ja Etelä-Amerikan sademetsistä kotoisin oleva kasvi. Sen juurimukuloista saadaan tärkkelyspitoista jauhoa eli arrowjauhoa, jota käytetään ruoanlaitossa sakeuttajana ja hyytelöintiaineksena perunajauhojen tai liivatteen tapaan.

Nuolijuuren lehdet ovat soikeat, kaksiväriset vihreänkirjavat ja melko kiiltävät. Se on lähisukua huonekasveina käytetyille kasveille ja kuuluu paavonnukkumatin kanssa samaan sukuun ja maijojen kanssa samaan heimoon.

Nuolijuurta on viljelty Keski-Amerikassa ainakin 7&nbsp;000 vuoden ajan. Nykyään sitä viljellään eniten Saint Vincentin saarella.

## Lähteet
Torremolinos

**Torremolinos** on kaupunki Etelä-Espanjassa. Se kuuluu Málagan maakuntaan ja Andalusian itsehallintoalueeseen. Torremolinos sijaitsee 18&nbsp;kilometriä Málagan kaupungista länteen Välimeren rannalla Aurinkorannikon alueella. Torremolinos sijaitsee Mijaksen vuorten juurella. Torremolinoksesta länteen noin 20 kilometrin alueella sijaitsee Benalmadena,  Fuengirola ja Marbella.

Matkailu alkoi kehittyä Torremolinoksen köyhässä kalastajakylässä 1950-luvulla yhtenä ensimmäisistä Aurinkorannikon lomakohteista. Torremolinos on erityisen suosittu brittien ja suomalaisten matkailijoiden keskuudessa.

Torremolinoksen asukasluku oli vuoden 2016 alussa 67&nbsp;786. 

## Historia

Luolista löytyneet arkeologiset löydöt kuten ihmisen luut, työkalut ja saviastiat todistavat, että Torremolinoksen historia on jopa 150&nbsp;000 vuotta vanhaa. Aurinkorannikko on aina ollut edistyksellisten kansojen asuttamaa. Muun muassa foinikialaisten, roomalaisten ja arabien kulttuuriperintöä on vieläkin havaittavissa kaupungin alueella. Esimerkiksi Torremolinoksen keskustassa San Miguelin kadulla sijaitsee 12 metriä korkea arabialainen puolustustorni Torre de los Molinos, josta kaupunki on alkujaan saanut nimensä. Torre de los Molinos tarkoittaa käännettynä tuulimyllyjen tornia.

## Kuvia

Torremolinos.jpg|Torremolinoksen rannikkoa.
La Nogalera view.jpg|La Nogalera
La Carihuela of Torremolinos - west.JPG|Näkymä Parque de la Bateríasta La Carihuelaan.
Torremolinos5.jpg|Playa de la Carihuela
Spain Andalusia Torremolinos BW 2015-10-29 12-58-09.jpg|Playa del Bajondillo
Spain Andalusia Torremolinos BW 2015-10-28 16-13-36.jpg|Torre de los Molinos (1300-luku)
Torremolinos3.jpg|Calle las Mercedes
Casa de los Navajas.jpg|Uus-mudéjar-tyylinen Casa de los Navajas (varhainen 1900-luku)
Spain Andalusia Torremolinos BW 2015-10-28 15-41-37.jpg|Salvador Garcían veistos. 


## Lähteet
*Destinations – Costa del Sol Málaga 

### Viitteet

## Aiheesta muualla

* Tietoa Torremolinoksesta sekä Espanjasta 
* Torremolinoksen viralliset kotisivut  
* espanja-info.net - Torremolinos
* Torremolinosin palvelut sekä tietoa ja uutisia Espanjasta kiinnostuneille.
Tanskanpuoliverinen

**Tanskanpuoliverinen** () on tanskalainen hevosrotu. Kyseessä on lämminverinen (puoliverinen) rotu, joka on saanut alkunsa noin 1960-luvulla. Rotu on jalostettu pelkästään ratsukäyttöön. 

Tanskanpuoliveriset tunnetaan säyseinä, pelottomina ja tehokasliikkeisinä hevosina. Säkäkorkeudeltaan hevonen on noin 160–173 cm. Tanskanpuoliverinen on yleensä väriltään ruunikko, mutta kaikkia tasaisia värejä esiintyy.

Tanskanpuoliveriset menestyvät kilparatsuina erinomaisesti muun muassa koulu- ja esteratsastuksessa. Kyra Kyrklundin menestyksekäs kouluratsu *Matador II* oli tanskanpuoliverinen. Tanskanpuoliverisellä on hyvä satulansija.

Yhdysvalloissa rotu on suhteellisen tuntematon, mutta vuonna 2001 pohjoisamerikkalainen tanskanpuoliveriyhdistys otti tavoitteekseen lisätä yhdysvaltalaisten tietämystä hevosesta ja sitä myöten kiinnostusta rotuun.

## Aiheesta muualla
*Tanskanpuoliverinen Hevosmaailma.netissä
Räjähdysvaara

**Räjähdysvaara** on rap-artisti Pikku G:n vuonna 2003 julkaistu debyyttialbumi. 4 kertaa platinaa myynyttä albumia on myyty yli 120 000 kappaletta. 

## Taustatietoa
Levyn suurin hitti oli kappale "Me ollaan nuoriso". Hiteiksi nousivat myös "Shala-la-la" ja "Romeo ja Julia". Kahdesta albumin kappaleesta ("Me ollaan nuoriso" ja "Shala-la-la") kuvattiin myös musiikkivideo. Levystä tehtiin myöhemmin erikoispainos **Räjähdysvaara XXL**, joka sisälsi alkuperäisen albumin kappaleiden lisäksi pari uutta kappaletta sekä erikoismateriaalia.

## Kappaleet
# 
# 
# 
# 
#  (mukana Sophie)
#  (mukana Sophie)
# 
#  (mukana Ezkimo & YOR123)
# 
# 
#  (mukana Pikku G:n perhe)
# 
# 

## XXL-version kappaleet
### CD 1
# 
# 
# 
# 
#  (mukana Sophie)
#  (mukana Sophie)
# 
#  (mukana Ezkimo & YOR123)
# 
# 
#  (mukana Pikku G:n perhe)
# 
# 
# Shala-la-la -musiikkivideo

### CD 2
# 
# 
# 
# 
# 
# 
* + Me ollaan nuoriso II (video)
* + Me ollaan "Making Of" (video)
* + Me ollaan nuoriso (Elämä lapsille live-video)
* + Räjähdysvaara (live-video)

## Lähteet
Petrologia

**Petrologia** ( 'kivi') on geologian osa-alue, joka tutkii kiviä, niiden koostumusta, tekstuuria, rakennetta, esiintymistä, jakaumaa ja muodostumisolosuhteita.

Petrologia voidaan jakaa esimerkiksi kivien syntytavan mukaan: magmapetrologiaan (ks. myös magmakivi), sedimenttipetrologiaan (ks. myös sedimenttikivi) ja metamorfiseen petrologiaan (ks. myös metamorfinen kivi). Petrologiaan kuuluvat kokeellinen petrologia (kivien synteesi laboratorio-oloissa) ja petrografia.

Petrologiassa käytetään mineralogiaa, mikroskooppista petrografiaa ja kemiallisia analyysejä kiven koostumuksen ja tekstuurin selvittämisessä. Nykyisin petrologiassa käytetään geokemiaa ja geofysiikkaa geokemiallisten trendien ja syklien tutkimisessa. Myös termodynamiikka auttaa kivien alkuperän ymmärtämisessä.

## Lähteet

## Aiheesta muualla

*Ari Brozinski: Johdanto kiviin(geologia.fi)
*PetDB, the Petrological Database
Yıldıray Baştürk

**Yıldıray Baştürk** (s. 24. joulukuuta 1978 Herne, Länsi-Saksa) on saksalais-turkkilainen jalkapalloilija. Hyökkäävänä keskikenttäpelaajana pelannut, 169 senttimetriä pitkä Baştürk edusti useita saksalaisia pääsarjaseuroja ja päätti uransa vuonna 2010 Englannin Mestaruussarjassa pelanneessa Blackburnissä.

## Ura
Baştürk aloitti ammattilaisuransa kaudella 1996–1997 SV Wattenscheidin riveissä. Seuraavat neljä kautta hän pelasi VfL Bochumissa. Bochum-urallaan hän pelasi 74 Bundesliigan ottelua ja 30 kakkosbundesliigan ottelua. Kaudeksi 2001–2002 Baştürk siirtyi Bayer Leverkuseniin, jossa hän nousi Euroopan huipulle pelaten muun muassa Mestarien liigan finaalissa. Kolmen Leverkusenissa vietetyn kauden jälkeen hän kuitenkin lähti ilmaisella siirrolla Hertha Berliniin. Kaudeksi 2007–2008 Bastürk siirtyi, jälleen ilmaisella siirrolla, hallitsevan mestarin VfB Stuttgartin riveihin.

Turkin maajoukkueessa Baştürk pelasi 49 ottelua ja teki niissä kaksi maalia. Hän edusti maataan MM-kisoissa 2002, joissa Turkki voitti pronssia. Maajoukkuedebyyttinsä hän teki jo vuonna 1998 Albaniaa vastaan pelatussa ottelussa.

## Lähteet

## Aiheesta muualla
*Baştürk FootballDatabase-tietokannassa 
*Leverkusen who's who
Etelänukonputki

**Etelänukonputki** eli **euroopanukonputki** eli **ukonputki** (*Heracleum sphondylium*) on monivuotinen putkikasvi ukonputkien (*Heracleum*) suvussa. Sen lähisukuinen laji, mahdollisesti alalaji, on idänukonputki (*Heracleum sibiricum*).

Kasvin käsittely voi aiheuttaa auringonvalon kanssa samantyyppisiä palovammoja iholle kuin jättiputket, tosin lievemmässä muodossa.

Etelänukonputki kasvaa 50–150 senttimetriä korkeaksi. Sen suurimmat lehdet ovat parilehdykkäisiä ja lehdykät pariliuskaisia. Kukintona on enintään 20 cm leveä kerrannaissarja; pienet kukat ovat valkoisia.

Suomessa etelänukonputki on lähes koko maassa melko yleinen uustulokas.

## Lähteet

## Aiheesta muualla
* Suomen Lajitietokeskus: Ukonputki (euroopanukonputki) – ''Heracleum sphondylium''
* Kasviatlas 2018: Euroopanukonputken (''Heracleum sphondylium'') levinneisyys Suomessa
* United States Department of Agriculture (USDA): ''Heracleum sphondylium''
Kokkola-Pietarsaaren lentoasema

**Kokkola-Pietarsaaren lentoasema** (1. maaliskuuta 2010 saakka  nimeltään *Kokkola-Kruunupyy*; ; ) sijaitsee Kruunupyyssä noin 13 kilometriä Kokkolan keskustasta etelään ja 22 kilometriä Pietarsaaren keskustasta koilliseen. Lentoasemalla on kaksi kiitotietä, pituuksiltaan 700 ja 2 500 metriä. Vuonna 2025 lentoaseman kautta kulki 32&nbsp;131 matkustajaa.

Finnair liikennöi Norran operoimana säännöllisesti Kokkolan ja Helsingin välillä helmikuuhun 2028 asti, minkä lisäksi liikennettä on keväisin ja syksyisin etelän lomakohteisiin. Valtio ostaa liikenteen lentokentälle. Maakuntalentoja tuettiin keskimäärin 119 eurolla per matkustaja vuonna 2024.

## Historia

Lentoasema täytti 50 vuotta 1. marraskuuta 2010. Vuonna 2026 Kokkola-Pietarsaaren lentoasemalta on valtion ostoliikenteen lisäksi suoria lomalentoja Kreikan saaristoon.

Vuonna 1998 Finavia valitsi Kruunupyyn lentoaseman eli nykyisen Kokkola-Pietarsaaren lentoaseman vuoden lentoasemaksi. Finavia on 2020-luvulla vastustanut tukea maakuntalennoille, koska vähäliikenteisten maakuntakenttien ylläpidosta aiheutuu sille noin 20 miljoonan euron tappiot vuosittain.

## Palvelut

* Ilmainen Wi-Fi
* Kahvila
* Kokoushuone (varattavissa)
* Lentosimulaattori (varattavissa)
* Liikelentoterminaali business- ja yksityiskoneille
* Postilaatikko

Lisäksi terminaalista löytyy maallikkokäyttöön soveltuva defibrillaattori eli AED-laite.

## Liikenneyhteydet

Lentoasemalta on linja-autoyhteys Kokkolaan ja Pietarsaareen jokaiselta lennolta. Linja-auto lentoasemalle lähtee Pietarsaaresta 70 minuuttia ja Kokkolasta 60 minuuttia ennen koneen lähtöä.

## Lentoyhtiöt ja kohteet

Kokkola-Pietarsaaren lentoasemalta operoi yksi lentoyhtiö yhdellä reitillä (tammikuu 2026).

## Matkustajatilastot

Lähde:

## Lähteet

## Aiheesta muualla

*Finavia – Kokkola-Pietarsaaren lentoasema
*Suomen ilmailukäsikirja – Kokkola-Pietarsaaren lentoasema
Ranskanpuoliverinen

**Ranskanpuoliverinen** (myös **ranskanratsuhevonen**, ransk. (Cheval de) Selle Français, Anglo-Norman) on ranskalainen puoliverinen ratsuhevosrotu. Rotu tunnustettiin vasta 1950-luvulla, mutta nykyään se on Ranskan tärkein ratsuhevonen. 

## Ominaisuudet
Ranskanpuoliverinen on luonteeltaan rohkea ja helposti koulutettava. Väriltään ranskanpuoliverinen on yleisimmin rautias tai ruunikko, mutta kaikkia värejä esiintyy. Säkäkorkeudeltaan ranskanpuoliverinen on noin 163-170 cm  

## Jalostus
Rotua kasvatetaan kolmena linjana:
* kilparatsu
** arvostetuin linja, kyseisen linjan hevoset ovat pärjänneet loistavasti muun muassa esteratsastuksessa, kouluratsastuksessa ja kenttäratsastuksessa. Varsinkin hevosen erinomaisia hyppylahjoja kiitellään.
* laukkaratsu
** ranskanpuoliveriset pärjäävät hyvin muille kuin täysiverisille tarkoitetuissa laukkakilpailuissa. Tämän linjan ranskanpuoliverisellä kilpaillaan lähinnä risuestelaukassa. Suurin osa laukkakilpailuissa käytetyistä ranskanpuoliverisistä on melkein puhtaita englannintäysiverisiä, jonka takia niitä kutsutaan lyhenteellä *AQPSA*.
* yleisratsu
** suurin linja, tämän linjan hevoset lähinnä opetushevosia, vaellushevosia, harrasteratsuja ja valjakkoajohevosia.

## Historia
Ranskanpuoliverisen kantakirja avattiin vuonna 1965. Ranskanpuoliverinen polveutuu muun muassa arabianhevosista, ranskanravureista ja englannintäysiverisistä. Tärkein hevosrotu, joka vaikutti ranskanpuoliveriseen, on kuitenkin anglonormanni. Ranskanpuoliverisen kantaisiksi voidaan nimetä orit Orange Peel ja Ibrahim. Lisäksi nykyiseen ranskanpuoliveriseen ovat vaikuttaneet suuresti Furioso, Rantzau ja Ultimate. 

Nykyään ranskanpuoliveristä jalostetaan puhtaana, mutta sitä edelleen risteytetään ahkerasti muihin rotuihin. 

## Aiheesta muualla

*Ranskanpuoliverinen Hevosmaailma.netissä 
*Ranskanpuoliverisen ranskalainen rotujärjestö Association Nationale du Selle Français
Mount Kenya

**Mount Kenya** on Kenian korkein vuori ja Afrikan toiseksi suurin vuori Kilimanjaron jälkeen. Vuoren korkeimmat huiput ovat Batian (5&nbsp;199 m), Nelian (5&nbsp;188 m) ja Lenana (4&nbsp;985 m).

Mount Kenya on sammunut tulivuori. Viimeksi se on purkautunut 2,6–3,1 miljoonaa vuotta sitten. Vuoren rinteellä on monta biomia: Alemmat kerrokset ovat kuivaa metsää, joka vaihtuu katajien ja podokarpuspuiden vuoristometsäksi noin 2&nbsp;000 metrin korkeudessa. 2&nbsp;500 metrissä on bambuvyöhyke, joka vaihtuu vielä pieniä puita kasvavaksi ylämetsäksi, jossa kasvaa sammalia ja naavoja. 

Vuoren huipulla oleva jäämassa on pienentynyt viime vuosikymmeninä, ja aiemmasta 18 jäätiköstä on jäljellä enää kymmenen.

Vuorta ympäröivä alue on luonnonsuojelualuetta (Mount Kenyan kansallispuisto). Se on ollut Unescon maailmanperintökohde vuodesta 1997 lähtien.

Kikujut uskovat, että heidän jumalansa Ngai asuu vuorella.

Ensimmäisenä eurooppalaisena Mount Kenyan lienee nähnyt lähetyssaarnaaja Johann Ludwig Krapf vuonna 1849. Tiettävästi ensimmäisenä vuorelle ovat nousseet Halford John Mackinder, C. Ollier ja J. Brocherel 13. syyskuuta 1899.

21. kesäkuuta 2003 eteläafrikkalainen lentokone törmäsi Lenana-huippuun – kaikki menehtyivät.

## Mount Kenyan teealueet
Mount Kenyan alarinteillä harjoitetaan monipuolisia maataloutta. Mount Kenyaa ympäröivistä piirikunnista (lähinnä Kirinyaga, Nyeri, Meru ja Embu) osa muodostaa esimerkiksi kaksi Kenian teealueista (*Mount Kenya* sekä *Mount Kenya & [[Nyambene Hills]]*). Näillä viljellään teepensaita 1&nbsp;500–2&nbsp;200 metrin korkeudella merenpinnasta erityisesti mustan teen tuottamiseksi. Myytävä tee valmistetaan kerätyistä teepensaan lehdistä joko ortodoksisella tai CTC-menetelmällä.

## Katso myös
* Luettelo suurimmista prominensseista
* Luettelo maiden korkeimmista kohdista

## Lähteet
Doggystyle

**Doggystyle** on Snoop Doggin esikoisalbumi, joka julkaistiin vuonna 1993. Albumia on myyty yli 7 miljoonaa kappaletta joulukuuhun 2006 mennessä, ollen näin moninkertainen platinalevy. Albumi myi ensimmäisellä viikolla 802 858 kappaletta ollen nopeiten myyty rap-levy ennen Eminemin The Marshall Mathers LP:tä sekä listoilla korkein USA:n debyytti minkä tahansa genren historiassa.

## Kappaleluettelo

# "Bathtub" (skit)
# "G Funk Intro" mukana Lady of Rage
# "Gin and Juice" mukana Dat Nigga Daz
# "W Balls" (skit)
# "Tha Shiznit" mukana Dr. Dre
# "House Party" (skit)
# "Lodi Dodi" mukana Nanci Fletcher
# "Murder Was the Case" mukana Dat Nigga Daz
# "Serial Killa" mukana The D.O.C., RBX ja Tha Dogg Pound
# "Who Am I (What's My Name)?"
# "For All My Niggaz & Bitches" mukana Tha Dogg Pound ja Lady of Rage
# "Ain't No Fun (If the Homies Can't Have None)" mukana Nate Dogg, Warren G ja Kurupt
# "Chronic Break" (skit)
# "Doggy Dogg World" mukana The Dramatics ja Tha Dogg Pound
# "You Betta Ask Somebody" (skit)
# "Gz and Hustlas"
# "U Betta Recognize" (skit)
# "Pump Pump" mukana Malik aka "Lil' Hershey Loc"

## Listasijoitukset

### Albumi

### Singlet

## Albumin singlet
Jatsin syvin olemus

**Jatsin syvin olemus** on vuonna 1977 julkaistu Kari Peitsamon ja Ankkulin albumi, joka on samalla Peitsamon esikoisalbumi. Sen tunnetuin kappale on "Kauppaopiston naiset", joka julkaistiin myös singlenä. Levyn kansitaide on Juho Juntusen käsialaa. Levy äänitettiin suurilta osin Juice Leskisen *[[Lahtikaupungin rullaluistelijat]]* -levyn nauhoitusten ylijäämäajalla, ja levyllä soittaakin siksi paljon Juicen bändin muusikoita. Raidalla 11 soittaa varsinainen Kari Peitsamo ja Ankkuli -kokoonpano. 

## Kappaleet
Kappaleiden tekijä Kari Peitsamo, ellei toisin mainita.

#
#
#
#
#
#
#
#
#
#
#
#
#
#
#
#
#
#
#
#

## Muusikot
* Kari Peitsamo: laulu ja kitara
* Juuso Nordlund: basso (ei 11)
* Kaj "Dry" Martin: rummut (1-10)
* Jukka "Juke" Aronen: rummut (12, 13, 15-20)
* Yrjö Majamaa: rummut (11)
* Harri Siirtola: basso (11)
* Eero "Safka" Pekkonen: rummut (14)
* Juice Leskinen: taustalaulu

## Lähteet

## Kirjallisuutta
*
Cahora Bassa

**Cahora Bassa** (siirtomaa-aikoina myös nimellä **Cabora Bassa**)  on Karibajärven jälkeen eteläisen Afrikan suurin tekojärvi. Se sijaitsee Mosambikissa, Teten maakunnan länsiosassa. Järvi on noin 240 kilometriä pitkä ja leveimmillään 31 kilometriä leveä, ja sen pinta-ala on laajimmillaan 2&nbsp;665&nbsp;km². Järvessä elävä kapenta on yleisin ja tärkein kalalaji, ja kuivatulla kapentalla on proteiinipitoisena ravintona suuri merkitys järven ympäristön asukkaille. Esimerkiksi sekä Cahora Bassan ja Magoén piireissä kalastus on toinen pääelinkeino maatalouden ohella ja kapenta on keskeinen saaliskala.

Cahora Bassan tekojärven muodostaa samanniminen pato (), joka on yksi Sambesi-joen kolmesta suuresta voimalapadosta. 171 metriä korkean ja 300 metriä pitkän padon rakentaminen alkoi 1969, ja se valmistui vuonna 1974. Patoa käytetään vesivoiman tuotantoon; sen viiden turbiinin nimellisteho on 2&nbsp;075&nbsp;MW, joskin sähköntuotanto on nykyisin tästä vain noin neljäsosa. Suurin osa tuotetusta sähköstä myydään Etelä-Afrikan tasavaltaan, jonne se siirretään suurjännitteiseksi tasavirraksi muunnettuna kahta 1&nbsp;400 kilometriä pitkää voimalinjaa pitkin. 

Mosambikin itsenäistyessä Portugali piti voimalaitoksen itsellään entisen siirtomaan velkojen panttina. Vuosien neuvottelujen jälkeen se siirtyi Mosambikille vuonna 2007.

Vesivoimalapadon rakentajia varten perustettin Songon asuinalue ylängölle vuonna 1969, linnuntietä noin viisi kilometriä voimalaitospadosta itään. Asutus sai kaupungin (vila) aseman vuonna 1972. Songo on HCB-voimalaitosyhtiön kotipaikka. Nykyään paikkakunta on mosambikilaisittain poikkeuksellisen siisti noin 50&nbsp;000 asukkaan kaupunki, joka edelleen toimii Cahora Bassan vesivoimalan työntekijöiden asuinalueena. 

Ilmaston vaihtelevuus ja ilmastonmuutos on tuonut uhkia Cahora Bassan tekojärvelle ja sen vesivoimalan sähköntuotantokyvylle. Esimerkiksi kauden 2023–2024 sademäärä oli alhaisin 30 vuoteen (649 mm), jonka seurauksena tekojärven pinta laski voimakkaasti ja sähköntuotantoa jouduttiin pienentämään rajusti. Jokien virtaamat tekojärveen olivat erittäin alhaisia myös kaudella 2024–2025. Energiatuotannon turvaamiseksi Cahora Bassan voimalaitoksen toiminnasta vastaava HCB-energiayhtiö aikoo rakentaa vaiheittain 400 MW aurinkoenergian voimalaitoskapasiteettia lähiseudulle. Teten maakunnan sähköntuotannon lisäämiseksi on päätetty rakentaa myös 61 kilometriä Cahora Bassan padosta alajuoksulle päin uusi 1500 MW:n Mphanda Nkuwan vesivoimalaitos, joka voisi valmistua vuoden 2031 tienoilla. Voimala hyödyntäisi Cahora Bassan tekojärven vesivaroja toiminnassaan, vaikka sille tulisikin 100 km²:n laajuinen pienempi tekojärvi Sambesijokeen. 

## Lähteet

## Aiheesta muualla
Giovanni Caboto

**Giovanni Caboto** (noin 1455–1499), joka tunnetaan myös nimellä **John Cabot**, oli italialaissyntyinen löytöretkeilijä, joka teki matkansa Englannin lipun alla. Hän oli viikinkien jälkeen ensimmäinen eurooppalainen, joka kävi Kanadassa, ja toinen eurooppalainen Pohjois-Amerikan mantereella, johon hän saapui vain viikko Amerigo Vespuccin jälkeen.

## Elämäkerta
Caboto syntyi luultavasti Napolin lähellä, mutta muutti Venetsiaan ja meni vuonna 1482 naimisiin venetsialaisen naisen kanssa. Hän harjoitti ulkomaankauppaa Välimeren itäosan satamissa ja kehittyi taitavaksi merenkulkijaksi. Suunnilleen vuonna 1490 Caboto perheineen muutti Espanjaan ja pyrki mukaan espanjalaisten ja portugalilaisten löytöretkille. Häntä ei huolittu mukaan, joten Cabotot muuttivat Englantiin 1490-luvun puolivälissä. He asettuivat Bristolin kauppiaiden keskuuteen. Nämä olivat jo aiemmin rahoittaneet löytöretkiä. Caboto sai kuitenkin hankkeelleen virallisen siunauksen, ja kuningas Henrik VII määräsi hänet matkalleen 1496. Vuonna 1497 Caboto lähti Bristolista etsimään meritietä Intiaan ja päätyi sen sijaan Newfoundlandiin. Seuraavana vuonna hän lähti uudelleen liikkeelle viidellä aluksella, joista yksikään ei palannut.

## Lähteet

## Aiheesta muualla
Jussi Heikelä (jalkapalloilija)

**Jussi Heikelä** (s. 23. tammikuuta 1986 Jyväskylä) on entinen suomalainen jalkapalloilija. Hän oli pelipaikaltaan oikea laitapuolustaja.

Heikelä on Kuopion Palloseuran kasvatti. Hän murtautui seuran edustusjoukkueeseen Veikkausliigassa 2003. Säännöllisen peliajan myötä Heikelä siirrettiin laitahyökkääjän paikalta laitapuolustajaksi kaudella 2005. Seuraava vuosi oli loukkaantumisten rikkoma ja lopulta otteluita kertyi vain kaksitoista. Kaudella 2007 Heikelä edusti Veikkausliigaan noussutta FC Viikinkejä.
Jonni Heikkinen

**Jonni Heikkinen** (s. 14. tammikuuta 1986 Jyväskylä) on suomalainen jalkapalloilija. Hän on pelipaikaltaan vasen laitapuolustaja, mutta pystyy myös pelaamaan puolustuksen keskustassa.

Heikkinen siirtyi kesken kauden 2004 Kolmosessa pelanneesta Siilinjärven Palloseurasta Kuopion Palloseuraan. Heikkinen ei onnistunut vielä vakiinnuttamaan pelipaikkaansa edustusjoukkueessa, vaan joutui hakemaan pelikokemusta KuPS Akatemian riveistä Kakkosesta. 

Kauden 2006 alussa hän esiintyi useasti avauksessa KuPS:n voittoisalla Liigacup-taipaleella. Veikkausliiga-otteluita kertyi kauden aikana vain yksi, joten pelituntumaa oli haettava usein KuPS Akatemian riveistä Kakkosesta.

## Saavutukset
*Liigacupin voitto 2006

## Aiheesta muualla
Eurovision laulukilpailu 1992

**Eurovision laulukilpailu 1992** oli 37. Eurovision laulukilpailu ja se järjestettiin Malmön jäähallissa Ruotsissa. Kilpailun juonsivat Harald Treutiger ja Lydia Cappolicchio. Kilpailun voitti Irlanti Linda Martinin kappaleella "Why Me?". Tästä alkoi Irlannin kolmen vuoden mittainen voittoputki. Suomea kisoissa edusti Pave Maijanen kappaleellaan "Yamma Yamma", joka sai neljä pistettä ja jäi viimeiselle sijalle.

Kilpailuun osallistui ainoan kerran Serbian ja Montenegron osavaltioista koostunut ns. tynkä-Jugoslavia, joka jäi jäljelle kun Jugoslavian sosialistinen liittotasavalta hajosi ennen tätä kilpailua. Tämä oli maan viimeinen osallistumiskerta Euroviisuihin Jugoslavian nimellä. Myöhemmin valtio on kuitenkin osallistunut kaksi kertaa, vuosina 2004 ja 2005, tosin vuodesta 2003 käytössä olleella Serbia ja Montenegron valtioliiton nimellä. Liittovaltio hajosi vuonna 2006, kun Montenegro itsenäistyi, ja vuodesta 2007 Serbia ja Montenegro ovat kilpailleet Euroviisuissa erillisinä valtioina.

## Kappaleet

### Kapellimestarit
Jokainen maa valitsi oman kapellimestarin johtamaan maansa kappale, paitsi Jugoslavia, jonka delegaatiota avusti isäntämaan ylikapellimestari Anders Berglund, joka kappaleen johtamisen lisäksi soitti haitaria.

*  - Javier Losada
*  - Frank Fiévez
*  - Kobi Oshrat
*  - Aydin Özari
*  - Haris Andreadis
*  - Magdi Vasco Novarrez
*  - Anders Berglund
*  - Carlos Alberto Moniz
*  - Giorgos Theophanous
*  - Paul Abela
*  - Nigel Wright
*  - Olli Ahvenlahti
*  - Roby Seidel
*  - Christian Jakob
*  - Leon Ives
*  - Ronnie Hazlehurst
*  - Noel Kelehan
*  - Henrik Krogsgaard
*  - Marco Falagiani
*  - Anders Berglund
*  - Rolf Løvland
*  - Norbert Daum
*  - Harry van Hoof

## Pistetaulukko

## Katso myös
*Suomen euroviisukarsinta 1992

## Lähteet

## Aiheesta muualla
*
Høver M.F. 11

**M.F. 11** oli Norjan laivaston lentokonetehtaan suunnittelema yksimoottorinen, kaksitasoinen meritoimintalentokone. Kone oli suunniteltu J.E. Høverin johdolla ja prototyypin ensilento lennettiin 29. syyskuuta 1931. Kone otettiin käyttöön Norjan laivastossa vuonna 1933. Ensisarjan koneissa oli alkuperäinen englantilainen Amstrong Siddeley Panther -moottori ja vuodesta 1935 sitä valmistettiin Marinens Minevesen -tehtaan lisenssillä.

M.F. 11 -koneen runko oli hitsattua teräsputkea, puuta ja verhous kangasta. Yhteys ohjaamon ja matkustamon välillä toimi "putkipostin" avulla. Konetta rakennettiin kaikkiaan 29 kappaletta.

## Käyttö Suomessa

Saksan hyökättyä Norjaan Petsamoon laskeutui 8. kesäkuuta 1940 kaksi M.F. 11 -lentokonetta ja seuraavana päivänä vielä yksi norjalaisten lentäjien paettua saksalaisten miehitystä. Kaikki kolme konetta merkittiin ilmavoimien kirjanpitoon "norjalaisina koneina", josta ne saivat tunnukset NK-171 - NK-173.  

Koneita käytettiin 1942 - 1944 Lentolaivue 6:n meritiedusteluun, laivasaattueiden suojaukseen ja sukellusveneiden torjuntaan Maarianhaminan ollessa niiden toimintapaikkana. Kesäkuussa 1944 kaksi M.F. 11 -konetta siirtyivät Vaasaan valvomaan Merenkurkun liikennettä. Koneet olivat käytössä vielä Lapin sodassa haavoittuneiden kuljetuskoneina. 

NK-173 poistettiin 8. marraskuuta 1944 ja loput kaksi myytiin romuksi 22. kesäkuuta 1950. Lentokoneiden lempinimi Suomessa oli tunnuksen perusteella "Norjan Kalle".

## Tekniset tiedot

## Lähteet
*
Tajunta

**Tajunta** tarkoittaa yleensä eliön tarkkaavaisuuden suuntautuneisuutta ympäristöön, omaan ruumiiseensa ja mielensä sisältöihin sekä niistä saamansa informaation tietoista käsittelyä. Tajuntaa on helpointa määritellä sen häiriöiden perusteella. Tajuton ei kykene havainnoimaan ympäristöään eikä mielensä sisältöjä. Hän ei myöskään kykene säätelemään kehoaan. Monet aineet, kuten alkoholi, päihteet tai myrkyt, vaikuttavat elimistöön joutuessaan tajuntaan esimerkiksi häiritsemällä aisteja tai kehon toimintojen tietoista säätelyä.

## Reflektiivinen tajunta
*Reflektiivisellä tajunnalla* tarkoitetaan tietoisuuden muotoa, joka toimii tarkkaavaisuuden ja työmuistin piirissä. Tämä refleksiivinen tajunta koetaan lähinnä sisäisenä puheena itselle, joka vertailee, nimeää, käsitteellistää ja arvioi subjektiivisia kokemuksia, sekä ohjaa toimintaa. 
Tajunta voidaan myös käsittää itsensä ja ympäristön havainnointina jossa kokija muistaa hetken menneisyyteen, kokee nykyisyyden ja ennakoi hetken tulevaa.

Ensiapuun liittyen tajunnan taso voidaan määrittää karkeasti esimerkiksi seuraavasti. Potilas:

# on täysin tajuissaan
# vastaa puhuteltaessa
# on heräteltävissä
# reagoi kipuun
# ei reagoi mihinkään.

## Katso myös

* Alitajunta
* Muuntunut tajunnantila
* Tajuttomuus
* Tietoisuus

## Lähteet
*  

### Viitteet

## Kirjallisuutta
* 
* 
* 

## Aiheesta muualla

*
Andrei Kovaljov

**Andrei Jefimovitš Kovaljov** (, s. 1915 – 1991) oli neuvostoliittolainen diplomaatti, joka toimi maansa suurlähettiläänä Helsingissä vuosina 1965–1970 ja sitä ennen ulkoasiainministeriön Skandinavian maiden osaston päällikkönä vuosina 1961–1965.

Kovaljovin aikana puoluelinjaa edustanut lähetystösihteeri Vladimir Stepanov vahvisti asemaansa suurlähettilään rinnalla ja ohikin. Osaltaan tähän vaikutti Stepanovin toiminta Kekkosen Viipuria koskevien toiveiden välittäjänä neuvostojohdon suuntaan.

Maaliskuussa 1967 Kovaljov esitti Tamminiemessä hallituksensa toimeksiannosta, että Suomi tunnustaisi DDR:n ja solmisi diplomaattisuhteet sen kanssa. Kekkonen torjui ehdotuksen välittömästi.

Marsalkka Mannerheimin syntymän satavuotisjuhlien ajaksi neuvostohallitus kutsui Kovaljovin pois Suomesta. Huhtikuussa 1968 Kovaljov arvosteli Lappeenrannan Paasikivi-seurassa sitä, että Suomessa kansalaissodan lopputulos esitettiin Mannerheimin ja saksalaisten voittona Venäjästä. Samalla hän moitti Karjala-oluen etikettiä miekkoineen ja sapeleineen. Repliikki herätti vilkkaan keskustelun Suomessa, ja Karjala-oluen myynti kasvoi räjähdysmäisesti. Myöhemmin Stepanov kertoi Kekkoselle, että ankarat moitteet saanut Kovaljov vedetään pois lähettilään paikalta.

21. elokuuta 1968 hermostunut Kovaljov saapui presidentinlinnaan tuomaan informaatiota Tšekkoslovakian miehityksestä. Seuraavalla tapaamisella Kekkonen totesi Neuvostoliiton tehneen suuren poliittisen erehdyksen.

Samana syksynä Kovaljov ja Stepanov pyrkivät vaikuttamaan Suomen OECD-jäsenyyden estämiseksi siinä kuitenkaan onnistumatta.

## Lähteet
Tiny Grimes

**Lloyd "Tiny" Grimes** (7. heinäkuuta 1916 − 4. maaliskuuta 1989) oli jazz- ja R&B-kitaristi. Grimes oli tunnettu 4-kielisellä kitaralla soittamisesta ja oli mukana mm. Charlie Parkerin levytyksillä. 

Grimesin muusikon ura alkoi rumpujen ja pianon takana. Vuonna 1938 hän rupesi soittamaan kitaraa ja valitsi epätavallisen 4-kielisen sähkökitaran kumppanikseen. Vuonna 1940 hän liittyi The Cats And A Fiddle &ndash;yhtyeeseen kitaristiksi ja solistiksi. Muutaman vuoden kuluttua 1943 hän aloitti The Art Tatum Triossa kitaristina ja teki Tatumin kanssa useita levytyksiä. Näillä yli 60 vuotta vanhoilla levytyksillä on useita mielenkiintoisia esimerkkejä Tinyn kitaratyöskentelystä.

Jätettyään Tatumin, Grimes levytti omien yhtyeidensä kanssa New Yorkissa ja myös monien johtavien muusikkojen kanssa. Hän teki myös neljä levytystä Charlie Parkerin kanssa ja ne olivat hienoja esimerkkejä varhaisen bebop-jazzin alalta; Tiny’s Tempo, Red Cross, Romance Without Finance, and I’ll Always Love You.

Tiny Grimes johti yhtyeitään 1970-luvun lopulle ja hän levytti muun muassa Coleman Hawkinsin, Illinois Jacquetin ja Roy Eldridgen kanssa.

## Aiheesta muualla
*Lyhyt elämäkerta
Miguel Krasnov

**Miguel Krassnoff Martšenko** (alun perin *Mihail Semjonovitš Krasnov* (ven. *Михаил Семёнович Краснов*) s. 15. helmikuuta 1946 Tiroli, Itävalta) on entinen chileläinen kenraali. Krassnoff kasvoi venäläisen emigrantin poikana Chilessä. Miguel Krassnoffin isä, Donin kasakka Semjon Krasnov, palautettiin Neuvostoliittoon toisen maailmansodan loputtua Itävallasta monien muiden natsi-Saksan kanssa yhteistyötä tehneiden kasakoiden mukana (Operaatio Keelhaul) ja teloitettiin. Krassnoffin äiti Dina Martšenko, myös kasakka, pakeni poikansa mukanaan Itävallasta Etelä-Amerikkaan chileläisen diplomaatin avustamana. Krassnoffin setä oli kuuluisa Venäjän valkoisen armeijan komentaja Pjotr Krasnov. 

Chilessä vuonna 1963 sotilasuralle itsekin päätynyt luutnantti Miguel Krassnoff otti osaa Chilen vuoden 1973 sotilasvallankaappaukseen ja yleni Yhdysvaltain School of Americasin kouluttamana kenraaliksi Augusto Pinochetin hallinnon aikana tullen palkituksi useilla kunniamerkeillä. Krassnoff toimi sotilasjuntan salaisen poliisin DINA:n yksikössä jonka tehtävänä oli toisinajattelijoiden murhaaminen.

Krassnoff pidätettiin vuonna 2001 ja tuomittiin useissa oikeudenkäynneissä yhteensä yli sadan vuoden vankeusrangaistukseen murhista ja muista rikoksista ihmisyyttä vastaan.

## Lähteet
Adaptaatio-oireyhtymä

**Adaptaatio-oireyhtymä** on ihmisruumiin fysiologinen reaktio voimakkaisiin ulkoisiin, joko fyysisiin tai psyykkisiin, ärsykkeisiin. Oireyhtymän määritteli vuonna 1936 *[[Nature]]*-lehdessä kanadalainen lääketieteilijä Hans Selye. Adaptaatiosyndroomaa voidaan kuvata sellaiseksi stressiksi, jolla on lääketieteellisiä vaikutuksia.

Selyen mukaan ihminen reagoi voimakkaaseen ärsykkeeseen kolmessa vaiheessa
* *hälytys*, jossa ruumis huomaa ärsykkeen
* *mukautuminen*, jossa ruumis alkaa torjua ärsykettä
* *uupumus*, jossa ruumiin puolustusmenetelmät alkavat palaa loppuun

## Lähteet
Äänirautapiano

**Äänirautapiano** eli **adiafoni** on pianoa muistuttava kosketinsoitin, jonka sisällä pienet vasarat lyövät metallisuikaleita pianonkielten sijaan. Ensimmäisen mallin ja nimen adiaphonon kehitti Wienissä Schuster vuonna 1819. Sen kielet olivat suoria metallitankoja. Philadelphiassa asunut saksalaissiirtolainen Albert Schoenhut keksi vaihtaa tangot haarukkamaisiin äänirautoihin ja kutsui mallia nimellä *adiaphon*. Niiden piti säilyä virityksessä jopa paremmin kuin perinteisen pianon, mutta alkuperäinen viritys on yleensä varsin epämääräinen, eikä sitä ole helppoa muuttaa. Äänirautapianoista ei tullut suurta menestystä, mutta rakennetta on käytetty useissa leikkipianoissa. Halvemmissa malleissa ei ole lainkaan mustia koskettimia; vähimmillään koskettimia on kahdeksan, jolloin pianolla voi soittaa yhden oktaavin ilman ylennettyjä tai alennettuja säveliä. Ne ovat yleensä alle puoli metriä leveitä. 

John Cage sävelsi vuonna 1948 teoksen *Suite for Toy Piano*. Monet muut klassiset ja jazz-muusikot ovat myös käyttäneet äänirautapianoa, samoin kuin jotkut rock-yhtyeet, muun muassa Radiohead.

## Lähteet
*Dolmetschin musiikkisanakirja
Jani Hartikainen

**Jani Hartikainen** (s. 16. syyskuuta 1975 Nurmes) on entinen suomalainen jalkapalloilija. Hän oli Kuopion Palloseuran monivuotinen kapteeni ja pelasi yleensä keskuspuolustajana tai keskikentällä. Hartikainen siirtyi KuPSiin kauden 1999 jälkeen Nilsiän Pallo-Haukoista.

Hartikaisella on pitkähkön uransa aikana ollut mahdollisuuksia siirtyä muihin Veikkausliigaseuroihin, mutta hän on pysynyt seuralleen uskollisena. Kansainvälisen uran kannalta hänet löydettiin kuitenkin hieman liian myöhään. Hartikainen sai monille KuPS-vuosilleen kruunun kevään 2006 Liigacupin mestaruuden myötä. Joukkueensa luottopelaaja Hartikainen pelasi kaikissa joukkueensa liigapeleissä kausilla 2005 ja 2006.

Hän solmi vuoden jatkosopimuksen marraskuussa 2007 ja uuden kauden 2008 päätteeksi. Kausi 2009 oli Hartikaisen kymmenes ja viimeinen seurassa.

## Saavutukset
*Liigacupin voitto 2006
*Ykkösen voitto ja Veikkausliiganousu 2000, 2004 ja 2007

## Lähteet

## Aiheesta muualla
Karjaranta

**Karjaranta** () on Kokemäenjoen etelärannalla Kirjurinluotoa, Hanhiluotoa ja Hevosluotoa vastapäätä sijaitseva Porin 21. kaupunginosa. Karjarannan alue seuraa Kokemäenjoen Raumanjuopa-nimistä haaraa parin kilometrin matkalta aivan kaupungin ydinkeskustan tuntumassa.

Karjaranta on pitkään ollut merkittävä teollinen keskittymä. Nykyään alueen suurimpia työllistäjiä ovat Metso Oyj ja Hollming Works. Karjarannassa on ollut viime vuosina suuria muutoksia. Vanhoja tehdaskiinteistöjä, kuten vanha teurastamo, on purettu asuntorakentamisen vuoksi.

## Historia

Karjaranta syntyi Kokemäenjoen suistoon maankohoamisen ja joen mukanaan tuoman lietteen johdosta 1700-luvun aikana. Tulvaherkkä alue pysyi laidunmaana aina 1800–1900-lukujen vaihteeseen saakka. Vuonna 1895 valmistuneen Tampere–Pori-radan Mäntyluotoon jatkavan osuuden ansiosta alkoi paikalle syntymään teollisuutta heti 1900-luvun alussa. Merkittävimpiä olivat muun muassa vuonna 1903 toimintansa aloittanut Porin Ympäristön Osuusmeijeri sekä siltä vapautuneisiin tiloihin vuonna 1922 perustettu Satakunnan osuusteurastamo. 1950-luvulla Karjarannassa aloitti toimintansa Rauma-Repola.

1910-luvulta alkaen Karjarannan kaupungin puoleiseen päähän syntyi öljysatama, joka oli osa Porin jokisatamaa. Ensimmäisenä aloitti toimintansa Nobel Standard vuonna 1912 ja 1937 rakensi Shell oman tuontisatamansa. Alueella sijaitsi varastorakennusten lisäksi myös useita suuria öljysäiliöitä. Satama oli käytössä aina 1960-luvun lopulle saakka, jolloin uusi öljysatama aloitti toimintansa Mäntyluodossa.

Karjarannassa sijaitsi myös useita puurakenteisia varastomakasiineja, joista viimeiset purettiin vuonna 1972. Alun perin muun muassa kala- ja suolavarastoina toimineet rakennukset tunnettiin viimeisinä aikoinaan lähinnä rappioalkoholistien majapaikkoina.

## Lähteet

## Aiheesta muualla

* Karjaranta - ympräistössä tapahtuu. Toim. Joensuu, Harri; Malho, Marika; Merimaa, Henry; Sankari, Anne. Satakunnan ammattikorkeakoulu, Pori 2011
Kiovan kansainvälinen koulu

**Kiovan kansainvälinen koulu** ( eli **KIS**) on vuonna 1992 perustettu amerikkalaistyylinen yksityiskoulu, joka toimii Ukrainan pääkaupungissa Kiovassa. Koulu antaa kasvatusta päiväkotitasolta lukiovaiheen loppuun saakka (luokkataso K-12). 

Opetuksessa noudatetaan amerikkalaista koulujärjestelmää ja englannin kielen oppimiseen panostetaan paljon kaikilla luokka-asteilla. Dollareina maksettavat lukuvuosimaksut vaihtelevat välillä 7&nbsp;000–15&nbsp;000 USD (2023–2024; 8&nbsp;600–16&nbsp;900 USD, 2025–2026), jonka lisäksi peritään vuosittainen koulurahoitusmaksu (1&nbsp;600 USD) ja kuljetuksia tarvitsevilta koulukyytimaksu (2&nbsp;000 USD). 

Koulu sijaitsee puistoalueella noin 15 minuutin päässä Kiovan keskustasta. Koulussa on muun muassa uimahalli, monia ympäristötiedon luokkia, päiväkotialue, hyvin varustettu kuvaamataidon luokka, kaksi teatterilavaa ja iso leikkipiha. Ruokalan lisäksi siellä on välipalakahvio koulun oppilaille. Koulupäivät kestävät seitsemän ja puoli tuntia. Oppilaille järjestetään tarvittaessa koulukuljetus bussilla. Koulussa on noin 390 oppilasta ja kouluavustajat mukaan lukien 71 opettajaa. Nuorimmat oppilaat ovat 2-vuotiaita ja vanhimmat lukion päättäviä.
 
Oppituntien jälkeen voi osallistua monenlaisiin liikuntaharrastuksiin (esimerkiksi jalkapallo ja tennis). Myös kouluaikana on oppilailla yksi valinnaistunti, jolloin voi vaikkapa pelata shakkia tai osallistua erilaisten klubien toimintaan. 

KIS:n oppilaat osallistuvat CEESAn (*Central East Europe School Association*) tapahtumiin eri puolilla itäistä Eurooppaa. CEESA-matkat ovat koulun järjestämiä, mutta matkakulut oppilaiden on maksettava itse.

QSI-kouluja on 26 maassa. QSI-koulut ovat kaikki kansainvälisiä, ja niiden tarkoitus on kasvattaa lapsista muita hyväksyviä ihmisiä.

## Lähteet

## Aiheesta muualla
*Kiev International School 
*Quality Schools International
Vihreä armeija

**Vihreä armeija** oli ukrainalaisten nationalistien muodostama liitto joka taisteli valkoisia ja punaisia sekä anarkisteja vastaan Venäjän sisällissodassa.  

Vihreän armeijan toiminta oli yleistä Ukrainassa ja Etelä-Venäjällä. Monet armeijan jäsenet olivat etniseltä taustaltaan vainottuja Venäjällä.

Merkittävimmät armeijan tukialueet olivat Etelä-Ukrainassa ja Kuban–Mustanmeren alueella heitä johti atamaani Grigorieff. Noin 15 000 vihreätä taisteli vuonna 1919 Anton Denikinin joukkoja vastaan. Puolisotilaalliset osastot liittoutuivat vuonna 1920 Krimin kapinallisen armeijan kanssa ja taistelivat punaisten kanssa Pjotr Wrangelia vastaan.  Vuoden 1920 lopulla Vihreä armeija oli hajonnut. Jotkut menivät taistelemaan punaisten puolelle, jotkut taas valkoisten kanssa.
Emma Thompson

**Emma Thompson** (s. 15. huhtikuuta 1959 Lontoo) on Bafta- ja Oscar-palkittu englantilainen näyttelijä, koomikko ja elo­kuva­käsi­kirjoittaja.

## Ura

Thompsonin ensimmäinen suuri rooli oli romanttisessa komediassa *[[Pitkä jenkki]]* (1990). Hänen uransa suuntautui vakavampiin rooleihin kriitikoiden ylistämissä osa­suorituksissa alkaen vuoden 1992 elo­kuvasta *[[Talo jalavan varjossa]]*, josta hänelle myönnettiin parhaan nais­näyttelijän Oscar-palkinto, elo­kuvassa *[[Pitkän päivän ilta (elokuva)|Pitkän päivän ilta]]* Anthony Hopkinsin vasta­näyttelijänä ja tosi­elämän englantilais­taiteilija Dora Carringtonin roolissa elo­kuvassa *[[Carrington]]* (1995). Thompson ja hänen silloinen miehensä Kenneth Branagh esiintyivät yhdessä muun muassa elo­kuvissa *[[Murha menneisyydestä]]*, *[[Kuningas Henrik V (elokuva)|Kuningas Henrik V]]* ja *[[Paljon melua tyhjästä (elokuva)|Paljon melua tyhjästä]]*. Hän voitti seuraavan Oscar-palkintonsa vuonna 1996 Jane Austenin *[[Järki ja tunteet]]* -romaanin elo­kuva­käsi­kirjoituksesta, elo­kuvan jossa hän myös näytteli pää­roolia.

Thompson on palkittu myös Emmyllä vuonna 1997 roolistaan *[[The Ellen Show|The Ellen Show’n]]* vierailevana tähtenä. Hän esitti ohjelmassa parodiaa itsestään. 2000-luvulla Thompson on esiintynyt kevyemmissä rooleissa sivu­osa­näyttelijänä, kuten esimerkiksi komediassa *[[Rakkautta vain (elokuva)|Rakkautta vain]]* (2003) ja elo­kuvassa *[[Harry Potter ja Azkabanin vanki (elokuva)|Harry Potter ja Azkabanin vanki]]* (2004). Thompsonin käsi­kirjoittama elokuva *[[Nanny McPhee – satumainen lastenvahti]]* sai ensi-iltansa loka­kuussa 2005.

## Yksityiselämä

Thompson meni naimisiin Kenneth Branaghin kanssa 20.&nbsp;elo­kuuta 1989. Pari erosi loka­kuussa 1995 Branaghin petettyä Thompsonia. Vuonna 2003 Thompson meni naimisiin näyttelijä Greg Wisen kanssa. Heillä on kaksi lasta.

## Valikoitu filmografia

* *[[Kuningas Henrik V (elokuva)|Kuningas Henrik V]]* (1989)
* *[[Pitkä jenkki]]* (1990)
* *[[Murha menneisyydestä]]* (1991)
* *[[Talo jalavan varjossa]]* (1992)
* *[[Paljon melua tyhjästä (elokuva)|Paljon melua tyhjästä]]* (1993)
* *[[Pitkän päivän ilta]]* (1993)
* *[[Carrington]]* (1995)
* *[[Järki ja tunteet (elokuva)|Järki ja tunteet]]* (1995)
* *[[Rakkautta vain (elokuva)|Rakkautta vain]]* (2003)
* *[[Harry Potter ja Azkabanin vanki (elokuva)|Harry Potter ja Azkabanin vanki]]* (2004)
* *[[Nanny McPhee – satumainen lastenvahti]]* (2005)
* *[[Cruella (elokuva)|Cruella]]* (2021)

## Palkinnot ja ehdokkuudet

Thompson nimettiin brittiläisen imperiumin ritarikuntaan vuonna 2018 (DBE).

## Lähteet

## Aiheesta muualla
Adjutantti

**Adjutantti** (latinan verbistä *adiutare*, auttaa) on upseeri, joka avustaa ylempiarvoista upseeria. Yleensä ainakin Puolustusvoimien ylimmällä johdolla on käytössään adjutantteja.   Suomessa puolustusministerillä on yksi adjutantti, Puolustusvoimien ylipäälliköllä eli tasavallan presidentillä heitä on kolme. Tämän lisäksi myös puolustusvoimain komentajalla on adjutantti.

Adjutanttien asema vaihtelee maasta toiseen. Ranskassa komppanian ylimmän aliupseerin virka on nimeltään adjutantti. Yhdysvalloissa kansalliskaartin komentaja on ”valtionadjutantti”, State adjutant.

## Sivuadjutantti ja kenraaliadjutantti
Sivuadjutantti oli Venäjän keisarin henkilökohtainen adjutantti. Kenraalin arvoluokkaan kohotettuna hän oli kenraaliadjutantti. Ruotsin armeijassa kenraaliadjutantti oli 1700- ja 1800-luvuilla ylipäällikön apulaisena toimiva upseeri. Ruotsissa oli myös 1790-luvulta vuoteen 1840 kaksi kuninkaan kenraaliadjutanttia, toinen maavoimia ja toinen laivastoa varten. Heidän tehtävänsä oli esitellä komentoasiat, varsinkin henkilöasiat, kuninkaalle. Kenraaliadjutantti on ollut kenraalimajurin ja everstin välinen arvoaste Ruotsin armeijassa. Myös keisarillisen Saksan ja Venäjän armeijoissa on ollut kenraaliadjutantteja.

## Suomen tasavallan presidentin adjutantit
Suomen tasavallan presidentin adjutantit ovat puolustusvoimien palveluksessa olevia upseereja, jotka on komennettu tasavallan presidentin kansliaan.
#

## Lähteet
*http://www.presidentti.fi/netcomm/news/showarticle.asp?intNWSAID=15356
*http://www.presidentti.fi/netcomm/news/ShowArticle.asp?intNWSAID=33940&LAN=FI 
*
*
*http://www.teres.fi/toiminta/koulutus/sotilasarvot.html 
### Viitteet
Jori A. Kopponen

**Jori A. Kopponen** (s. 1975) on suomalainen entinen taikuri, joka on esiintynyt televisiossa ja tapahtumissa. 

## Ura
### Taikurina
Kopponen käytti esityksissään arkisia ja välillä jopa hengenvaarallisia välineitä: ladattuja revolvereita ja palavia savukkeita. Hän esitti ohjelmistossaan komiikan lisäksi muun muassa venäläisen ruletin kolmella aseella. Kuuluisin Kopposen tempuista on savukkeensyöntinumero, jossa hän ensin esitti yhden ja useamman palavan savukkeen nielemistempun kunnes show päättyi temppuun, jossa hän näytti nielevän askin palavia savukkeita. Tempun kehitti ja teki tunnetuksi yhdysvaltalainen taikuri Tom Mullica, ja sitä esittää muutama kymmenen taikuria ympäri maailmaa. 

Kopponen teki tiivistä yhteistyötä moottorisahajonglööri Juha Kurvisen kanssa yhteisessä *Kopponen & Kurvinen Show’ssa*. Omien esiintymisiensä lisäksi Kopponen esiintyi Raumanmeren juhannus -festivaalilla. Tapahtumassa Kopponen rikkoi tolpassa seisomisen virallisen maailmanennätyksen sekä vapautui pakkopaidasta ja räjähteillä lastatusta autosta.

### Televisiossa
Televisiossa Kopponen on esiintynyt muun muassa viihdeohjelmissa *[[Tuomas & Juuso Experience]]*, *[[Ruben & Joonas]]*, *[[HUIPS]]*, *[[Huomenta Suomi|Huomenta Suomen]]* *Ihana aamu*, *[[Hupiklubi]]*, *[[Älä katso]]* ja *[[Katso pois]]*. Lokakuussa 2013 Kopponen voitti *[[Julkkis Big Brother]]* -ohjelman.

## Yksityiselämä
Kopponen oli kihloissa stand up -koomikko Krisse Salmisen kanssa, mutta avoliitto päättyi eroon vuonna 2007. Heillä on yhteinen poika. Sittemmin Kopponen oli naimisissa parturi-kampaaja Kirsikka Kopposen kanssa, ja heillä on yksi yhteinen lapsi. Kopponen avioitui toisen kerran vuoden 2019 tammikuussa Milla-etunimisen naisen kanssa.

Kopponen sai vuonna 2011 kuuden kuukauden ehdollisen vankeustuomion, jonka syynä oli ekstaasipillereiden käyttö, hallussapito, niiden luovuttaminen ja myyminen sekä törkeä rattijuopumus.

Nykyisin Kopponen on lopettanut taikurin hommat ja toimii isännöitsijänä.

Vuoden 2021 kunnallisvaaleissa Kopponen valittiin Hyvinkään kaupunginvaltuustoon perussuomalaisten ehdokkaana 77 äänellä.

Vuoden 2022 aluevaaleissa Kopponen oli ehdokkaana niin ikään perussuomalaisten listalla Keski-Uudenmaan hyvinvointialueella. Hän sai 85 ääntä eikä tullut valituksi..

## Lähteet
AEG

**AEG** (Allgemeine Elektricitäts-Gesellschaft ’yleinen sähköyhtiö’) oli saksalainen sähkölaitteita ja kodinkoneita valmistanut yhtiö. Se oli perustettu 1883 ja aloitti kaupallistamalla eräitä Thomas Edisonin keksintöjä, joiden oikeudet taitava saksalainen liikemies Emil Rathenau oli ostanut.
 
AEG siirtyi vuonna 1985 Daimler-Benzin (myöhemmin DaimlerChrysler) omistukseen, joka alkoi 1990-luvulla myydä AEG:n yksiköitä. Sähkötyökalut myytiin ruotsalaiselle Atlas Copcolle ja automaatiotekniikka ranskalaiselle Schneider Electricille. Vuonna 2017 AEG-työkalut olivat hongkongilaisen Techtronic Industries -yhtiön (TTI) omistuksessa. Kodinkoneiden valmistus myytiin vuonna 1996 ruotsalaiselle Electroluxille, joka edelleen käyttää AEG-tuotemerkkiä. AEG:n kuljetusvälineyksikkö AEG Transportation siirrettiin samana vuonna ABB:n kanssa perustetulle yhteisyritykselle Adtranzille. Vuonna 1997 jäljellä ollut osa AEG-yhtiöstä pilkottiin ja myytiin osina.

## Katso myös
*Telefunken

## Lähteet

## Aiheesta muualla
*Heikki Rautavirta. *AEG Suomessa 90 vuotta: 1900–1990.* 1991.
Escobar

**Escobar** on latinalaisamerikkalainen sukunimi, jolla tunnetaan muun muassa seuraavat henkilöt:

*Andrés Escobar (1967–1994), kolumbialainen jalkapalloilija
*Arturo Escobar (s. 1952), kolumbialais-yhdysvaltalainen antropologi ja kehityskriitikko
*Daniela Escobar (s. 1969), brasilialainen näyttelijä
*Francisco Antonio Ceballos Escobar (s. 1958), kolumbialainen katolinen piispa
*Manolo Escobar (1931–2013), espanjalainen laulaja
*Nas Escobar, oik. *Nasir Bin Olu Dara Jones* (s. 1973), yhdysvaltalainen rap-artisti
*Marisol Escobar (1930–2016), venezuelalais-yhdysvaltalainen kuvanveistäjä
*Pablo Escobar (1949–1993), kolumbialainen huumerikollinen
*Pedro de Escobar (n. 1465–1535), portugalilainen säveltäjä
*Pêro Escobar (1400-luvulla), portugalilainen tutkimusmatkailija
*Ricardo Lagos Escobar (s. 1938), Chilen presidentti 2000–2006
*Rodrigo Escobar Aristizábal (s. 1939), kolumbialainen katolinen piispa
Aerofoni

**Aerofoni** on yleisnimi soittimille, jotka ottavat ilmavirtauksesta ääniaalloiksi muunnettavaa energiaa. Tämä tapahtuu ilman, että soittimen tai siinä olevan kielen vapaa värähtely suoraan tuottaisi merkittävää ääntä. Nimityksen keksivät Erich Moritz von Hornbostel ja Curt Sachs luokitellessaan musiikki-instrumentteja vuonna 1914. Hornborstel–Sachs-luokittelussa aerofonit jaetaan edelleen kahteen alaluokkaan:

* *Vapaat aerofonit* eli vapaalehdykkäsoittimet, joissa ilman värähtely ei jää värähtelemään soittimen sisälle. Tällaisia ovat muun muassa huuliharppu ja harmonikka. Näissä kielen värähtely saa energiansa ilmavirrasta. Värähtely puolestaan moduloi virtausta niin, että ensisijaisesti kielen ominaisuudet määräävät äänenkorkeuden.
* *Suljetut aerofonit*, joissa huomattavimmin värähtelee soittimen sisällä oleva ilmatilavuus. Näitä ovat liki kaikki puhallinsoittimet. Puhallinsoittimissa äänenkorkeus määräytyy ensisijaisesti värähtelytilavuuden ulottuvuudesta ja äänen korkeutta säädetään muuttamalla värähtelytilavuutta.

## Katso myös
*Soitinluokitus
*Kulttuuriosuuskunta Uulun soitinkokoelma: aerofonit 

## Lähteet

## Aiheesta muualla